កម្ពុជា-សហរដ្ឋអាមេរិកធ្វើ​សមយុទ្ធ​យោធា«ឆ្មាំ​អង្គរ» ២០១២
ព័ត៌មាន​​អន្តរជាតិ​​​សំខាន់​​ៗ​​ផ្សេង​ទៀត​​​សម្រាប់​​ព្រឹកថ្ងៃ​ពុធ​​ ទី​១៥​​ ខែ​​មីនា។
សហរដ្ឋអាមេរិកនិងប្រទេសកម្ពុជាកំពុងធ្វើសមយុទ្ធយោធារួមគ្នាមួយដែលមានឈ្មោះថា «ឆ្មាំអង្គរ»។ សមយុទ្ធនេះនឹងបន្តរហូតដល់ថ្ងៃទី២២ខែមិនាខាងមុខនេះហើយមានសមាជិកចំនួន១០០នាក់មកពី កងកម្លាំងកងទ័ពសហរដ្ឋអាមេរិកប្រចាំនៅតំបន់ប៉ាស៊ីហ្វិកចូលរួមជាមួយកងយោធាកម្ពុជា។ ការធ្វើសមយុទ្ធយោធាទ្វេភាគីនៅក្នុងឆ្នាំនេះ នឹងធ្វើការផ្តោតលើប្រតិបត្តិការផ្តល់ជំនួយមនុស្សធម៌ និងថែរក្សាសន្តិភាពរួមទាំងលំហាត់សមយុទ្ធនៃអង្គទ័ពទាំងមូល លំហាត់សមយុទ្ធប្រឆាំងនឹងយុទ្ធភណ្ឌមិនទាន់ផ្ទុះជាដើម។ ឆ្មាំអង្គរឆ្នាំ២០១២ ត្រូវបានសា្ថនទូតសហរដ្ឋអាមេរិកប្រចាំនៅប្រទេសកម្ពុជានិយាយថាគឺជាលំហាត់សមយុទ្ធមួយដែលជាការបន្តកិច្ចខិតខំប្រឹងប្រែងអស់ពេលជាច្រើនឆ្នាំរបស់កងទ័ពសហរដ្ឋអាមេរិកនិងបញ្ជាការដ្ឋានសហរដ្ឋអាមេរិកប្រចាំតំបន់ប៉ាស៊ីហ្វិកដើម្បីចូលរួមឱ្យបានសកម្មជាមួយកងយោធាកម្ពុជាហើយបង្កើនសមត្ថភាពក្នុងប្រតិបត្តិការរក្សាស្ថិរភាពនិងសន្តិភាព។ ៖ ទិន្នន័យជំរឿនប្រជាជនឥណ្ឌាបង្ហាញថា នៅក្នុងប្រទេសដែលមានពលរដ្ឋចំនួន១ ពាន់ ២រយលាននាក់ មានទូរស័ព្ទ ច្រើនជាងបង្គន់នៅក្នុងផ្ទះ។ ចំនួនដែលបានទទួលក្នុងការធ្វើជំរឿនប្រជាជនឆ្នាំ២០១១ បង្ហាញឲ្យឃើញថា បដិវត្តន៍គមនាគមន៍បានរីករាលដាលដ៏ឆាប់រហ័សនៅក្នុងសង្គមរបស់ឥណ្ឌា តែបង្គន់ដ៏ចាំបាច់នៅមានការខ្វះខាតយ៉ាងច្រើន។ ទិន្នន័យបង្ហាញថា ៤៧% នៃផ្ទះចំនួន ៣៣០ លានខ្នងមានបង្គន់ ហើយ ៦៣% មានទូរស័ព្ទ ភាគច្រើនជាទូរស័ព្ទចល័ត។ ៖ ការវិនិយោគរបស់ជប៉ុននៅកម្ពុជាបានកើនឡើងដប់ដង ចាប់តាំងពីឆ្នាំ២០០៩ដល់ឆ្នាំ២០១១ ដោយបានកើនឡើងពីក្នុងទឹកប្រាក់១២លានរហូតដល់១២០លានដុល្លារ ដោយមានការវិនិយោគទៅលើគម្រោងចំនួន២៤ ក្នុងនោះមានលើផ្នែកគ្រឿងចក្រ សម្លៀកបំពាក់ និងស្បែកសត្វ។ ៖ ក្រុមហ៊ុនដឹកជញ្ជូនរបស់អូស្រ្តាលីមួយដែលមានឈ្មោះថា ថូល គ្រុប (Toll Group) មាន គម្រោងនឹងបោះបង់ចោលគម្រោងអភិវឌ្ឍន៍ផ្លូវរថភ្លើងក្នុងប្រទេសកម្ពុជា ដោយសារតែមានទំនាស់ដោះស្រាយមិនចេញជាមួយពលរដ្ឋក្រីក្រ រាប់ពាន់គ្រួសារ ដែលថវិការមួយផ្នែកដែលផ្តល់ដោយទីភ្នាក់ងារអភិវឌ្ឍន៍របស់អូស្រ្តាលី បានស្ថិតនៅចំណុចកណ្តាលនៃការអះអាងថាមិនបានសងប្រាក់គ្រប់គ្រាន់ដល់ប្រជាពលរដ្ឋដែលរងផលប៉ះពាល់ពីគម្រោងអភិវឌ្ឍន៍ដែលមានទឹកប្រាក់១៤៥ លានដុល្លារនេះទេ។ ៖ នៅក្នុងសេចក្តីថ្លែងដ៏សំខាន់មួយ នៅក្នុងសន្និសីទសារព័ត៌មានចុងក្រោយ មុនលាចេញពីតំណែងជានាយករដ្ឋមន្រ្តីកាលពីថ្ងៃពុធនេះ លោក វិន ជាបាវ បានព្រមានថាចិនអាចជួបប្រទះនឹងភាពវឹកវរដ៏ឃោឃៅនៃការបដិវត្តវប្បធម៌ជាថ្មីម្តងទៀត បើគ្មានកំណែទម្រង់នយោបាយ«ឲ្យបានឆាប់រហ័ស»ទេ។ ៖ នៅក្នុងពិធីស្វាគមន៍ទទួលលោក នាយករដ្ឋមន្រ្តីអង់គ្លេស ដេវីឌ កាម៉េរ៉ូន ដ៏ឳឡារឹក មេដឹកនាំទាំងពីរបានបង្ហាញនូវចំណងមិត្តភាពដ៏រឹងមំារបស់ប្រទេសទាំងពីរ។ លោកប្រធានាធិបតីសហរដ្ឋអាមេរិក ប៉ារ៉ាក់ អូបាម៉ា បានពោលថា «យើងឈរអមគ្នា ធ្វើការជាមួយគ្នា បង្ហូរឈាមជាមួយគ្នា ស្ថាបនាជាមួយគ្នា ក្នុងពេលរីករាយ ពេលមានទុក្ខ ពីព្រោះកាលយើងធ្វើដូច្នេះ ប្រទេសយើងមានសន្តិសុខ និងពលរដ្ឋយើងបានរុងរឿង»។ ៖ លោក ប្រាក់ សុខុន រដ្ឋមន្រ្តីមួយរូបនៃប្រទេសកម្ពុជានិងជាប្រធាននៃសន្និសីទអន្តរជាតិហាមឃាត់គ្រាប់មីនប្រឆាំងនឹងមនុស្ស បានអំពាវនាវឱ្យស៊ីរីដែលកំពុងតែមានវិបត្តិផ្ទៃក្នុងបញ្ឈប់ការប្រើប្រាស់គ្រាប់មីនប្រឆាំងនឹងមនុស្សតទៅទៀត ដោយថ្លែងថាការដាក់គ្រាប់មីនជាអំពើអមនុស្សធម៌ និងអាចធ្វើឲ្យប៉ះពាល់ស៊ីរីជាច្រើនឆ្នាំទៀត»។ ៖ នៅពេលដែលកិច្ចប្រឹងប្រែងផ្លូវទូត ដើម្បីបញ្ចប់ការបង្ក្រាបរបស់ស៊ីរីនៅកំពុងធ្វើបន្ត អង្គការសិទ្ធិមនុស្សអន្តរជាតិមួយ និយាយថា ជនជាតិ ស៊ីរី ដែលជាប់ឃុំនៅក្នុងការបះបោរប្រឆាំងនឹងលោកប្រធានាធិបតី បាសារ អាល អាសាទ បានទទួលទារុណកម្ម ដែលមានទម្ងន់ស្មើគ្នានឹងឧក្រិដ្ឋកម្មប្រឆាំងមនុស្សជាតិ។ ៖ តុលាការកំពូលរបស់សហភាពអឺរ៉ុបបានកាត់សេចក្តីថា ទណ្ឌកម្មសេដ្ឋកិច្ចនិងការធ្វើដំណើរគួរលប់ចោលប្រឆាំងនឹងពាណិជ្ជករសំខាន់ម្នាក់នៃប្រទេសភូមា នៅពេលដែលគ្មានភស្តុតាងបង្ហាញថាមហាសេដ្ឋី Pye Phyo Tay Za  ដែលមានទំនាក់ទំនងជាមួយអតីតរដ្ឋាភិបាលយោធានៃប្រទេសនេះ បានទទួលផលប្រយោជន៍ពីនយោបាយសេដ្ឋកិច្ចរបស់របបគ្រប់គ្រងយោធានោះ។ ៖ តុលាការមួយក្នុងប្រទេសវៀតណាមភាគពាយ័ព្យបានកាត់ទោសពួកកុលសម្ព័ន្ធ ហ្មង៨នាក់ឲ្យជាប់គុកដល់ទៅ៣០ខែ អំពីបទដែលរដ្ឋាភិបាលហៅថា ការរំខានសណ្តាប់ធ្នាប់សង្គម និងពន្យុះឲ្យមានការបះបោរមួយកាលពីឆ្នាំមុន។ ៖ អ្នកនាំពាក្យនគរបាលថៃ លោក ភីយ៉ា យូថេយូ បានប្រាប់អ្នកសារព័ត៌មានថា គេហទំព័រ ជាង៥ពាន់ ដែលមានអត្ថបទ ហាក់ដូចជាចង់រិះគន់ព្រះរាជវង្សានុវង្គ ធ្វើកាតប្រមាថព្រះមហាក្រត្ស ត្រូវអជ្ញាធរបិទ ពីខែធ្នូដល់ខែមិនា។ ៖ និយាយថា អតីតមន្រ្តីរដ្ឋាភិបាលម្នាក់បានធ្វើការវាយប្រហារអត្តឃាត នៅខាងក្រៅវិមានប្រធានាធិបតី នៅទីក្រុង ម៉ូហ្គាឌីស្យូ ដែលបានសម្លាប់អ្នកបំផ្ទុះគ្រាប់បែកនិងមនុស្ស ២ នាក់ទៀត។